CELEX: 52015PC0171
Language: et
Date: 2015-04-22
Title: Ettepanek: NÕUKOGU OTSUS seisukoha kohta, mis võetakse Euroopa Liidu nimel EMP ühiskomitees seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega (Copernicus)

EUROOPA KOMISJON
            Brüssel,22.4.2015
            COM(2015) 171 final
            LISA
            EMP ÜHISKOMITEE OTSUS nr …/2015,XXX,millega muudetakse EMP lepingu protokolli nr 31 (koostöö kohta teatavates valdkondades väljaspool nelja vabadust)
            järgmise dokumendi juurde:
            Ettepanek: Nõukogu otsus
            seisukoha kohta, mis võetakse Euroopa Liidu nimel EMP ühiskomiteesseoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega(Copernicus)
            
               
         
         
            
               LISA
               EMP ÜHISKOMITEE OTSUS nr …/2015,
               XXX,
                  millega muudetakse EMP lepingu protokolli nr 31 (koostöö kohta teatavates valdkondades väljaspool nelja vabadust) 
               
            
               EMP ÜHISKOMITEE,
            
            
               võttes arvesse Euroopa Majanduspiirkonna lepingut (edaspidi „EMP leping”), eriti selle artikleid 86 ja 98,
            
            
               ning arvestades järgmist:
            
            
               (1)EMP lepingu osaliste koostööd laiendati EMP ühiskomitee 13. novembri 2014. aasta otsusega nr 249/2014
                  1
                nii, et see hõlmaks Euroopa Parlamendi ja nõukogu 3. aprilli 2014. aasta määrust (EL) nr 377/2014, millega luuakse Copernicuse programm ja tunnistatakse kehtetuks määrus (EL) nr 911/2010
                  2
               .
            
            
               (2)Kõnealust koostööd tuleks EMP lepingu protokolli nr 31 tingimuste alusel laiendada Norrale, kelle osalemine peaks algama 1. jaanuarist 2014.
            
            
               (3)Seetõttu tuleks muuta EMP lepingu protokolli nr 31, et kõnealune laiendatud koostöö saaks alata 1. jaanuarist 2014,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               EMP lepingu protokolli nr 31 artikli 1 lõike 8d punktist e jäetakse välja sõnad „Norra ja”.
            
            
               Artikkel 2
            
            
               Käesolev otsus jõustub järgmisel päeval pärast seda, kui kõik EMP lepingu artikli 103 lõike 1 kohased teated on edastatud?.
            
            
               
                  3Seda kohaldatakse alates 1. jaanuarist 2014.
            
            
               Artikkel 3
            
            
               Käesolev otsus avaldatakse Euroopa Liidu Teataja EMP osas ja EMP kaasandes.
            
            
               Brüssel,
            
            
               
                     EMP ühiskomitee nimel
               
               
                     eesistuja
                     
                     
                     
                     EMP ühiskomitee
                     sekretärid
               
            
         
         
            
                  
                     (1)
                  ELT L [seni avaldamata].
               
               
                  
                     (2)
                  ELT L 122, 22.4.2014, lk 44.
               
               
                  
                     (3)
                  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]
               
            
      
    ---documentbreak--- 
      
         
               EUROOPA KOMISJON
            Brüssel,22.4.2015
            COM(2015) 171 final
            2015/0088(NLE)
            Ettepanek:
            NÕUKOGU OTSUS
            seisukoha kohta, mis võetakse Euroopa Liidu nimel EMP ühiskomiteesseoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega(Copernicus)
            
               
         
         
            
               SELETUSKIRI
            
            
               1.ETTEPANEKU TAUST
            
            
               Nõutava õiguskindluse ja siseturu ühtsuse tagamiseks peab EMP ühiskomitee pärast asjaomaste ELi õigusaktide vastuvõtmist integreerima need võimalikult kiiresti Euroopa Majanduspiirkonna lepingusse (edaspidi „EMP leping”). 
            
            
               EMP lepingu artiklis 78 on sätestatud, et lepinguosalised peavad tihendama ja laiendama koostööd muu hulgas keskkonna ning teadusuuringute ja tehnoloogiaarenduse valdkonnas toimuva liidu tegevuse raames. 
            
            
               2.HUVITATUD ISIKUTEGA KONSULTEERIMISE JA MÕJU HINDAMISE TULEMUSED
            
            
               Nõukogu otsuse ettepanekule lisatud EMP ühiskomitee otsuse eelnõu eesmärk on muuta EMP lepingu protokolli nr 31 (koostöö kohta teatavates valdkondades väljaspool nelja vabadust), et laiendada lepinguosaliste koostööd keskkonna ning teadusuuringute ja tehnoloogiaarenduse valdkonnas.
            
            
               EMP lepingu osaliste koostööd laiendati juba EMP ühiskomitee 13. novembri 2014. aasta otsusega nr 249/2014
                  1
                nii, et see hõlmaks Copernicuse programmi. Sellega lisati EMP lepingu protokolli nr 31 artikli 1 lõikesse 8d viide määrusele (EL) nr 377/2014, millega luuakse Copernicuse programm. Samuti kehtestati EMP lepingu protokolli nr 31 asjakohase sätte alusel EMP lepingu osaliste vahelise sellekohase koostöö üksikasjad.
            
            
               Protokolli nr 31 artikli 1 lõike 8d punkti e kohaselt on Norra ja Liechtenstein vabastatud Copernicuse programmis osalemisest. Norra on aga praeguseks kõrvaldanud takistused oma osalemiselt. Seega kehtivad EFTA riikide programmis osalemist käsitlevad asjakohased sätted ka Norra suhtes ning viide Norrale punktis e jäetakse välja.
            
            
               Tuleb märkida, et Norra taotles oma Copernicuse programmis osalemise alguskuupäevaks tagasiulatuvalt 1. jaanuari 2014. Rahaline panus Copernicuse programmi majandusaasta 2014 eest lisatakse panusele majandusaasta 2015 eest ja kaasatakse 2015. aasta rahastamisnõudesse. Sellega seoses andis Norra parlament asjaomastele vahenditele juba esialgse heakskiidu. 
            
            
               3.ETTEPANEKU ÕIGUSLIK KÜLG
            
            
               Nõukogu määruse (EÜ) nr 2894/94 (Euroopa Majanduspiirkonna lepingu rakendamise korra kohta) artikli 1 lõikega 3 on ette nähtud, et nõukogu kehtestab komisjoni ettepanekul seisukoha, mis tuleb liidu nimel selliste otsuste suhtes võtta.  
            
            
               Komisjon esitab nõukogule EMP ühiskomitee otsuse eelnõu, et nõukogu kiidaks selle heaks kui liidu seisukoha. Komisjon loodab, et ta saab seisukoha EMP ühiskomitees esitada esimesel võimalusel.
            
            
               2015/0088 (NLE)
            
            
               Ettepanek:
            
            
               NÕUKOGU OTSUS
            
            
               seisukoha kohta, mis võetakse Euroopa Liidu nimel EMP ühiskomitees
                  seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega
                  (Copernicus)
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 189 lõiget 2 koostoimes artikli 218 lõikega 9,
            
            
               võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta,
                  2
                eriti selle artikli 1 lõiget 3,
            
         
         
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Euroopa Majanduspiirkonna leping
                  3
                (edaspidi „EMP leping”) jõustus 1. jaanuaril 1994.
            
            
               (2)Kooskõlas EMP lepingu artikliga 98 võib EMP ühiskomitee oma otsusega muu hulgas muuta EMP lepingu protokolli nr 31.
            
            
               (3)EMP lepingu protokoll nr 31 sisaldab sätteid ja korda koostöö kohta teatavates valdkondades väljaspool nelja vabadust.
            
            
               (4)EMP lepingu osaliste koostööd laiendati EMP ühiskomitee 13. novembri 2014. aasta otsusega nr 249/2014
                  4
                nii, et see hõlmaks Euroopa Parlamendi ja nõukogu 3. aprilli 2014. aasta määrust (EL) nr 377/2014, millega luuakse Copernicuse programm ja tunnistatakse kehtetuks määrus (EL) nr 911/2010
                  5
               .
            
            
               (5)Kõnealust koostööd tuleks EMP lepingu protokolli nr 31 tingimuste alusel laiendada Norrale, kelle osalemine peaks algama 1. jaanuarist 2014.
            
            
               (6)Seepärast tuleks muuta EMP lepingu protokolli nr 31, et kõnealune laiendatud koostöö saaks alata 1. jaanuarist 2014.
            
            
               (7)EMP ühiskomitees võetav liidu seisukoht peaks seepärast tuginema lisatud otsuse eelnõule,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               EMP lepingu protokolli nr 31 (koostöö kohta teatavates valdkondades väljaspool nelja vabadust) muutmise suhtes EMP ühiskomitees Euroopa Liidu nimel võetav seisukoht põhineb käesolevale otsusele lisatud EMP ühiskomitee otsuse eelnõul.
            
            
               Artikkel 2
            
            
               Käesolev otsus jõustub selle vastuvõtmise kuupäeval.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  [seni avaldamata].
               
               
                  
                     (2)
                  EÜT L 305, 30.11.1994, lk 6.
               
               
                  
                     (3)
                  EÜT L 1, 3.1.1994, lk 3. 
               
               
                  
                     (4)
                  ELT L [seni avaldamata].
               
               
                  
                     (5)
                  ELT L 122, 22.4.2014, lk 44.